**DOM ZDRAVLJA KARLOVAC**

**UPRAVNO VIJEĆE**

**Z A P I S N I K**

**sa 28. sjednice Upravnog vijeća**

**Doma zdravlja Karlovac održane dana**

**29. veljače 2024. godine**

**Karlovac, veljača 2024.**

**DOM ZDRAVLJA KARLOVAC**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: 12-295/2-24**

**Karlovac, 29. veljače 2024. godine**

**Z A P I S N I K**

sa **28. sjednice** Upravnog vijeća Doma zdravlja Karlovac održane dana 29. veljače 2024. godine s početkom u 15,15 sati.

Poziv s materijalima za 28. sjednicu Upravnog vijeća Doma zdravlja Karlovac dostavljen je članovima Upravnog vijeća dana 19. veljače 2024. godine putem dostavljača (Dostavnica Broj: 12-295/24).

NAZOČNI: Oliver Budimir, mag. ing. sec., zamjenik predsjednika, Ivana Mehle, dipl. učitelj, član, Sanja Brleković, dr. med. spec., član, Domagoj Modrušan, dr. med. dent., član.

NISU NAZOČNI: prim. Dražen Tufeković, dr. med., spec. opće kirurgije, subspecijalist abdominalne kirurgije, predsjednik

OSTALI NAZOČNI: Tatjana Šterk-Tudić, mag. oec., ravnateljica, Snježana Šlat, dr. med. spec., zamjenica ravnateljice i pomoćnica ravnateljice za kvalitetu, Andreja Jurković, dipl. iur., voditeljica Odjela za pravno kadrovske i opće poslove, Maja Pavletić, struč. spec. posl. upravljanja, voditeljica Odsjeka za računovodstvo.

Zamjenik predsjednika Upravnog vijeća pozdravlja sve nazočne te konstatira kvorum.

Zamjenik predsjednika Upravnog vijeća na prijedlog ravnateljice Doma zdravlja predlaže dopunu Dnevnog reda s točkom 8. Donošenje Odluke o prihvatu donacije. Točka 8. Različito postaje točka 9. Dnevnog reda. Zamjenik predsjednika Upravnog vijeća predlaže sljedeći

D N E V N I R E D

1. Usvajanje Zapisnika s 27. sjednice Upravnog vijeća Doma zdravlja Karlovac
2. Usvajanje Izvješća o financijskom poslovanju Doma zdravlja Karlovac za mjesec siječanj 2024. godine
3. Usvajanje Izvješća o izvršenju Financijskog plana za 2023. godinu s obrazloženjem
4. Donošenje prijedloga I. Izmjena i dopuna Financijskog plana za 2024. godinu s obrazloženjem
5. Usvajanje I. Izmjena i dopuna Plana nabave za 2024. godinu
6. Donošenje Pravilnika o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac
7. Utvrđivanje potrebe zapošljavanja
8. Donošenje Odluke o prihvatu donacije
9. Različito

Predloženi Dnevni red je usvojen jednoglasno s četiri glasa ZA.

**Točka 1.**

U prilogu Poziva za 28. sjednicu Upravnom vijeću Doma zdravlja Karlovac je dostavljen Zapisnik sa 27. sjednice Upravnog vijeća.

Temeljem članka 22. Poslovnika o radu, Upravno vijeće je jednoglasno s četiri glasa ZA donijelo sljedeću

O D L U K U

Članak 1.

Usvaja se Zapisnik sa 27. sjednice Upravnog vijeća Doma zdravlja Karlovac održane dana 31. siječnja 2024. godine.

Članak 2.

Ova Odluka stupa na snagu danom donošenja.

**Točka 2.**

Zamjenik predsjednika Upravnog vijeća Oliver Budimir, mag. ing. sec., poziva ravnateljicu Doma zdravlja da podnese Izvješće o financijskom poslovanju Doma zdravlja Karlovac za mjesec siječanj 2024. godine. Ravnateljica prezentira predmetno Izvješće o financijskom poslovanju Doma zdravlja dostavljeno članovima Upravnog vijeća uz Poziv za 28. sjednicu.

Upravno vijeće je temeljem čl. 19. Statuta jednoglasno s četiri glasa ZA donijelo sljedeću

O D L U K U

Članak 1.

Usvaja se Izvješće o financijskom poslovanju Doma zdravlja Karlovac za mjesec siječanj 2024. godine koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Zamjenik predsjednika Upravnog vijeća Oliver Budimir, mag. ing. sec., poziva ravnateljicu Doma zdravlja da podnese Izvješće o izvršenju Financijskog plana za 2023. godinu s obrazloženjem.

Upravno vijeće je temeljem čl. 19. Statuta jednoglasno s četiri glasa ZA donijelo sljedeću

O D L U K U

Članak 1.

Usvaja se Izvješće o izvršenju Financijskog plana za razdoblje siječanj do prosinac 2023. godine s obrazloženjem, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Zamjenik predsjednika Upravnog vijeća Oliver Budimir, mag. ing. sec., daje riječ ravnateljici Doma zdravlja koja poziva voditeljicu Odsjeka za računovodstvo da prezentira prijedlog I. Izmjena i dopuna Financijskog plana za 2024. godinu s obrazloženjem, dostavljen članovima Upravnog vijeća uz Poziv za 28. sjednicu. Upravno vijeće je temeljem čl. 19. Statuta jednoglasno s četiri glasa ZA donijelo sljedeću

O D L U K U

Članak 1.

Donosi se prijedlog I. Izmjena i dopuna Financijskog plana Doma zdravlja Karlovac za 2024. godinu s obrazloženjem, koji se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Zamjenik predsjednika Upravnog vijeća daje riječ ravnateljici koja ukratko iznosi obrazloženje donošenja predloženih I. izmjena Plana nabave za 2024. godinu kao u materijalima dostavljenim članovima Upravnog vijeća uz Poziv za 28. sjednicu.

Zamjenik predsjednika Upravnog vijeća otvara raspravu, ali kako rasprave nije bilo, Upravno vijeće je temeljem čl. 19. Statuta jednoglasno s četiri glasa ZA donijelo sljedeću

O D L U K U

Članak 1.

Usvajaju se I. Izmjene Plana nabave Doma zdravlja Karlovac za 2024. godinu koje se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 6.**

Zamjenik predsjednika Upravnog vijeća daje riječ ravnateljici Doma zdravlja Karlovac koja ukratko prezentira predložene Izmjene Pravilnika o unutarnjem ustroju i sistematizaciji radnih mjesta Doma zdravlja Karlovac dostavljene Upravnom vijeću uz Poziv za 28. sjednicu.

Slijedom navedenog, Upravno vijeće je temeljem čl. 19. Statuta jednoglasno s četiri glasa ZA donijelo sljedeći

**Z A K L J U Č A K**

Članak 1.

Prijedlog Pravilnika o izmjenama Pravilnika o unutarnjem ustroju i sistematizaciji radnih mjesta Doma zdravlja Karlovac razmotrit će se na sljedećoj sjednici Upravnog vijeća Doma zdravlja Karlovac.

Članak 2.

Ovaj Zaključak stupa na snagu danom donošenja.

**Točka 7.**

Zamjenik predsjednika Upravnog vijeća daje riječ ravnateljici Doma zdravlja koja iznosi obrazloženje donošenja Odluke o utvrđenju potrebe zapošljavanja.

Kako rasprave nije bilo, Upravno vijeće je temeljem čl. 19. Statuta jednoglasno s četiri glasa ZA donijelo sljedeću

O D L U K U

Članak 1.

Utvrđuje se potreba zapošljavanja:

* medicinske sestre/tehničara u Odsjeku sanitetskog prijevoza, jednog izvršitelja/ice na neodređeno vrijeme.

Članak 2.

Ova Odluka stupa na snagu danom donošenja.

**Točka 8.**

Zamjenik predsjednika Upravnog vijeća daje riječ ravnateljici Doma zdravlja koja iznosi da je trgovačko društvo EBOR PHARMA d.o.o., sa sjedištem u Zagrebu, Ulica Vjekoslava Heinzela 62, OIB 08887543986, dostavilo Obrazac 3 koji je dostavljen članovima Upravnog vijeća na 28. sjednici, s prijedlogom donacije ukupne vrijednosti 500,00 eura, za sudjelovanje zaposlenice Doma zdravlja Karlovac – Antonije Mihalić Paić, dr. med. spec. ginekologije i opstetricije, užem specijalistu fetalne medicine i opstetricije, na 7. Hrvatskom kongresu o reprodukcijskom zdravlju, planiranju obitelji, kontracepciji i IVF-u koji će se održati od 23. – 25. svibnja 2024. godine u Šibeniku, Amadria park kongresnom centru (Solaris). Ravnateljica iznosi da se predlaže prihvat navedene donacije.

Zamjenik predsjednika Upravnog vijeća otvara raspravu, ali kako rasprave nije bilo, Upravno vijeće je temeljem čl. 19. Statuta jednoglasno s četiri glasa ZA donijelo sljedeću

O D L U K U

Članak 1.

Prihvaća se donacija trgovačkog društva EBOR PHARMA d.o.o., sa sjedištem u Zagrebu, Ulica Vjekoslava Heinzela 62, OIB 08887543986, ukupne vrijednosti 500,00 eura, za sudjelovanje zaposlenice Doma zdravlja Karlovac – Antonije Mihalić Paić, dr. med. spec. ginekologije i opstetricije, užem specijalistu fetalne medicine i opstetricije, na 7. Hrvatskom kongresu o repro-dukcijskom zdravlju, planiranju obitelji, kontracepciji i IVF-u koji će se održati od 23. – 25. svibnja 2024. godine u Šibeniku, Amadria park kongresnom centru (Solaris).

Članak 2.

Ova Odluka stupa na snagu danom donošenja.

**Točka 9.**

Pod točkom Različito nije bilo rasprave.

Po iscrpljenom Dnevnom redu rad sjednice završio je 29.2.2024. g. u 16.05 sati.

Zapisnik sastavila:

v.r. Andreja Jurković, dipl. iur.

**ZAMJENIK PREDSJEDNIKA UPRAVNOG VIJEĆA**

Oliver Budimir, mag. ing. sec.